text: Nu kan du vandre 67 km langs Kongeåen
  29 maj 2015 kl. 16.46
  Nu åbner en sti der gør, at man kan gå i smuk natur langs Kongeåen.
  Stien har været undervejs i lang tid, men er ikke egnet for alle:
  - Vandrestien er en trampesti, så den er kun egnet for vandrere. Fordi den slynger sig igennem private lodsejeres grunde og til tider tæt på kreaturer, er det kun muligt at gå turen. Der er altså ikke plads til for eksempel barnevogne, kørestole eller cykler, og hunde kan man desværre heller ikke tage med, siger Anders Kronborg, formand for Teknik & Byggeudvalget, Esbjerg Kommune.
  Kongeåstien
  Fakta
  Kongeåstien strækker sig på tværs af Sydjylland. Kongeåstien er samlet 67 km lang i Vejen og Esbjerg Kommune.Kongeåstien er blevet til på initiativ af lokalrådene og en aktiv initiativgruppe.
  
  